section_heading: Posljednje godine života i smrt
paragraph_text: Početkom 14. stoljeća, posljednjih godina Leonardovog života, dok je on upravljao otokom Krkom, pobunili su se protiv njega žitelji grada Krka, te kaštela Omišlja, Dobrinja, Baške i Vrbnika. Oni su se na jesen 1305. godine potužili mletačkom duždu Pietru Gradenigu da knez ne poštuje njihova prava i stare običaje, na što je bio obavezan, nego da ih zlouporablja. Spor se razriješio 1307. tako da je posredovanjem osorskog kneza, mletačkog plemića Rizzarda Quirina postignut sporazum.